אה"מ רויאל אוק (1892)

**אה"מ "רויאל אוק"** (באנגלית: **HMS ''Royal Oak***) הייתה אחת מבין שבע [[אוניית מערכה|אוניות מערכה]] [[פרה-דרדנוט|קדם-"דרדנוט"]] מ[[אוניות המערכה מסדרת רויאל סובריין|דגם "רויאל סובריין"]] שבנה [[הצי המלכותי הבריטי]] בעשור האחרון של [[המאה ה-19]]. היא הוכנסה לשירות פעיל ב-[[1894]], הוצבה תחילה בצי העתודה  וב-[[1896]] הועברה ל"שייטת הנודדת" (). האונייה חזרה לתקופה קצרה לצי העתודה, וב-1897 הוצבה ב[[צי הים התיכון]] . ב-[[1902]] שבה לאנגליה, שופצה והוצבה ב[[צי מימי המולדת]] , בו שימשה [[אוניית דגל|אוניית הדגל]] של סגן מפקד הצי. אחר כך הועברה שוב לעתודה, וב-[[1911]] הוצאה משורות הצי. בתחילת [[1914]] נמכרה לגריטה.

האונייה נקראה על שם עץ האלון  שבצמרתו הסתתר המלך לעתיד [[צ'ארלס השני, מלך אנגליה|צ'ארלס השני]] כאשר נמלט מפני "עגולי הראש" , תומכי הפרלמנט ב[[מלחמת האזרחים האנגלית]], לאחר קרב ווסטר (3 בספטמבר 1651). היא הייתה אוניית המלחמה השמינית בצי המלכותי שנשאה שם זה .

== תיאור האונייה ==
מאפייני המבנה של האוניות מדגם "רויאל סובריין" התבססו על אלו של אוניות המערכה [[אונייה מחופת שריון|מחופות השריון]] מדגם "[[אוניות מחופות שריון מסדרת אדמירל|אדמירל]]", אך הן נבנו גדולות יותר על מנת להגדיל את יכולות השיט  שלהן וכדי להקצות מקום לתותחים משניים , כמו אלו שהוצבו באוניות המערכה מחופות השריון מדגם "[[אוניות מחופות שריון מסדרת טרפלגר|טרפלגר]]". ה[[הדחק]] בְּרֵיק היה 14,380 טון, וההדחק בְּטָעוּן 15,830 טון. האורך בין הניצבים  – 380 רגל (115.8 מ'), האורך הכללי – "410-6 רגל (125 מ'), הרוחב –  75 רגל 22.9 מ'), ה[[שוקע]] – "27-6 רגל (8.4 מ'). הצוות מנה 670 קצינים ומלחים בשנת 1903.

אוניות הסדרה הונעו על ידי שני [[מנוע קיטור ימי|מנועי קיטור]] תלת-דרגתיים אנכיים בעלי שלושה צילינדרים. כל מנוע סובב מדחף. שני המנועים פיתחו יחד הספק אינדיקטורי של 11,000 [[כוח סוס|כוחות סוס]] (8,200 קילוואט), שהעניקו לאונייה מהירות מרבית של 17.5 [[קשר (יחידת מידה)|קשרים]] (32.4 קמ"ש). את הקיטור למנועים סיפקו שמונה [[דוד ימי סקוטי|דודים סקוטיים]]  בעלי אספקת אוויר בלחץ . קיבולת הפחם המקסימלית הייתה 1,443 טונות, שהספיקו לטווח שיוט של 4,720 מייל ימיים (8,740 ק"מ) במהירות של 10 [[קשר (יחידת מידה)|קשרים]].

החימוש העיקרי כלל ארבעה תותחי 13.5 אינץ' (343 מ"מ)  נטעני-מכנס שהוצבו בשתי בַּרְבֶּטוֹת דו-קָנִיוֹת , אחת מלפנים למבנה העילי  ואחת מאחוריו. לכל תותח הוקצו 80 פגזים. החימוש המשני כלל עשרה תותחי 6 אינץ' (152 מ"מ)  מהירי-ירי . לכל תותח הוקצו 200 פגזים. את ההגנה מפני [[טרפדת|ספינות טורפדו]] העניקו שנים-עשר תותחי הוצ'קיס  3-פאונד (1.9 אינץ', 47 מ"מ)  מתוצרת לא ידועה. שני תותחי 3-פאונד על דוכנית הירי העליונה , במרומי התורן, הוסרו בשנים 1899–1902, וכל התותחים הקלים על דוכניות הירי התחתיות ועל הסיפון הראשי פורקו בשנים 1905–1909. כמו כן חומשה כל אחת מאוניות הסדרה בשבעה [[צינור טורפדו|צינורות טורפדו]]  בקוטר 18 אינץ' (450 מ"מ) , אך ב"רויאל אוק" הוסרו ארבעה מתוכם ב-1902.

כמו האוניות מדגם "טרפלגר", גם אלו מדגם "רויאל סובריין" צוידו בחגורת שריון  דו-מתכתי  (מפלדה וברזל מחושל) שהגנה על הדופן בין שתי הברבטות. עובי חגורת השריון היה 14–18 אינץ' (356–457 מ"מ), אורכה 238 רגל (72.5 מ'), גובהה הכללי 8 רגל ו-8 אינץ' (2.6 מ'), ו-5 רגל (1.5 מ') מגובהה נמצא מתחת קו המים. מחיצות רוחביות  בעובי 14–16 אינץ' (356–406 מ"מ) נמתחו בין קצות חגורת השריון. מעל חגורת השריון היה טור לוחות שריון מפלדת-ניקל בעובי 4 אינץ' (102 מ"מ), ובקצותיו מחיצות רוחביות בעובי 3 אינץ' (76 מ"מ).

הברבטות של תותחי 13.5 אינץ' והבתים של תותחי 6-אינץ' נבנו מלוחות שריון דו-מתכתי בעובי 11–17 אינץ' (279–432 מ"מ). שריון הסיפון היה בעובי 2.5–3.0 אינץ' (64–76 מ"מ). הקירות המשוריינים הקדמיים של צריח הניתוב היו בעובי 12–14 אינץ' (305–356 מ"מ) והאחוריים בעובי 3 אינץ' (76.2 מ"מ).

==הבנייה==
האוניות מסדרת "רויאל סובריין" נבנו בהתאם לתוכנית ההתחמשות הימית שיזמה הממשלה הבריטית ב-1889. "רויאל אוק" נבנתה ב[[מבדוק יבש]] במספנת Laird Brothers  מ[[בירקנהד]] . הבנייה החלה בהנחת השדרית ב-29 במאי 1890, וב-5 בנובמבר 1892 הושלמה והאונייה הוצאה מהמבדוק. ב-29 באוקטובר 1893 הגיעה האונייה ל[[בסיס הצי המלכותי בפורטסמות']] להצטיידות ולהתקנה לשיט , וביוני 1894 השלימה את הפלגות המבחן שלה. עלות הבנייה וההתקנה לשיט הסתכמה ב-977,996 ליש"ט.

==תולדות שירותה==
לאחר השלמת ההצטיידות וההתקנה לשיט הושמה האונייה בעתודה בבסיס הצי בפורטסמות'. כעבור כשנתיים, ב-[[14 בינואר]] [[1896]], הוכנסה לשירות פעיל והוצבה בשייטת המשימות המיוחדות (לימים – "השייטת הנודדת"). השייטת הוקמה בעקבות המתיחות הגוברת באירופה אחרי [[פשיטת ג'יימסון]]  ו[[מברק קרוגר|מברק התמיכה]] ששלח [[וילהלם השני, קיסר גרמניה]] לנשיא [[הרפובליקה הדרום-אפריקאית]] על הצלחתו להדוף את הפשיטה. השייטת פורקה ב-25 בנובמבר, ו"רויאל אוק" שבה לצי העתודה בפורטסמות'.

"רויאל אוק" הוחזרה לשירות פעיל ב-[[9 במרץ]] [[1897]] ונשלחה לצי הים התיכון כדי להחליף את אוניית המערכה "קולינגווד" . היא יצאה מפורטסמות' ב-[[24 במרץ]] 1897 והגיעה ל[[מלטה]] ב-[[5 באפריל]]. במאי [[1902]] הוחלפה על ידי אוניית המערכה [[אה"מ באלוורק (1899)|"באלוורק"]] ושבה לאנגליה. היא הגיעה ל[[פלימות']] ב-[[16 במאי]], ולמחרת היום לפורטסמות', והוצאה משירות פעיל והושבתה ב-6 ביוני 1902. זמן קצר אחר נשלחה לשיפוץ ב[[מספנת צ'טם|מספנת הצי בצ'טהם]], במהלכו הותקנו בתי תותחים לתותחי 6-אינץ' העיליים שלה. ב-[[16 בפברואר]] [[1903]] הוחזרה לשירות פעיל והוצבה בצי מימי המולדת , וחלק מצוותה הורכב מקציני ומלחי אוניית המערכה "נייל" . בקיץ 1903 השתתפה באימונים המשותפים באוקיינוס האטלנטי של צי מימי הבית, צי הים התיכון, [[צי התעלה]] ושייטת הסיירות .

באפריל [[1904]], ליד [[איי סילי]], פגעו "רויאל אוק" ואחותה לסדרה  [[אה"מ רוונג' (1892)|"ריוונג'"]] בטרופת שקועה במים, וניזוקו באורח קל. ב-[[9 במאי]] 1904 החליפה "רויאל אוק" את אחותה לסדרה [[אה"מ אמפרס אוף אינדיה|"אמפרס אוף אינדיה"]] בתפקיד אוניית הדגל של סגן מפקד צי מימי המולדת, והשתתפה בתמרוני הצי השנתיים שנערכו ביולי ובאוגוסט. ב-[[7 במרץ]] [[1905]] שבה האונייה לפורטסמות', הוצאה משירות פעיל והושבתה בצ'טהם, וצוותה הועבר לאוניית המערכה [[אה"מ סיזאר (1896)|"סיזאר"]]. למחרת היום הוחזרה לשירות פעיל עם צוות שִׁלְדִי , והוצבה בפלגת שירנס-צ'טהם של צי העתודה במימי המולדת (Fleet in Commission in Reserve at Home) שהוקם זמן קצר קודם לכן. ב-[[11 במאי]], במהלך הצטיידותה בצ'טהם, ארעה התפוצצות בחדר התחמושת של [[כלי ירייה|הנשק הקל]], בה נהרג אדם אחד ונפצעו שלושה. ביולי השתתפה "רויאל אוק" בתמרוני צי העתודה . אחר כך הועברו אנשי צוותה לאוניית המערכה [[אה"מ אושן (1898)|"אושן"]], והיא עצמה הוחזרה לשירות פעיל עם צוות שלדי כאוניית עתודה בחירום בבסיס הצי בצ'טהם.

"רויאל אוק" השתתפה בתמרונים השנתיים בחופי [[פורטוגל]] ומזרח [[האוקיינוס האטלנטי]] מ-[[12 ביוני]] עד [[2 ביולי]] [[1906]]. ב-[[1 בינואר]] [[1907]] הוחזרה שוב לצי העתודה ב[[דבונפורט]] עם צוות שלדי. באפריל [[1909]], יחד עם אוניות נוספות בצי העתודה בדבונפורט, הוצבה בפַּלְגָה הרביעית של צי מימי המולדת. היא החליפה את אחותה לסדרה [[אה"מ ראמיליס (1892)|"רֶמִילִיז"]] כאוניית-האם של הפַּלְגָה, והיא עצמה הוחלפה על ידי "אמפרס אוף אינדיה", גם היא אחות לסדרה. בדצמבר 1911 הוצאה "רויאל אוק" משורות הצי, ובאוגוסט 1912 נגררה על ידי אוניית המערכה [[אה"מ בלרופון (1907)|"בלרופון"]] אל [[מאת'רבנק]], בחוף הצפון-מזרחי של [[האי וייט (תעלת למאנש)|האי וייט]]. היא נמכרה ב-[[14 בינואר]] [[1914]] לחברה לגריטת אוניות Thos. W. Ward  תמורת 36,450 ליש"ט. "רויאל אוק" נגרטה במספנת החברה בבריטון פרי .

==לקריאה נוספת==
<div class="mw-content-ltr">
* Burt, R. A. (2013). *British Battleships 1889–1904*. Annapolis, Maryland: Naval Institute Press. .
* Chesneau, Roger and Kolesnik, Eugene M., eds. (1979). *Conway's All the World's Fighting Ships 1860-1905*. Greenwich, UK: Conway Maritime Press. .
* Colledge, J. J. and Warlow, Ben (2006) [1969]. *Ships of the Royal Navy: The Complete Record of all Fighting Ships of the Royal Navy*. (Rev. ed.). London: Chatham Publishing. .
* Gardiner, Robert, ed. (1992). *Steam, Steel and Shellfire: The Steam Warship 1815–1905*. Conway's History of the Ship. London: Conway Maritime Press. .
* Parkes, Oscar (1990) [1957]. * British Battleships*. Annapolis, Maryland: Naval Institute Press. .
* Silverstone, Paul H. (1984). *Directory of the World's Capital Ships''. New York: Hippocrene Books. .


## קישורים חיצוניים

## הערות שוליים

קטגוריה:אוניות מערכה בריטיות